recursal/SuperWikiNEXT-32B huggingface dataset:
**Net TV** espainiar telebista kate generalista da LTD (Lurreko Telebista Digitala) bidez bere lizentzia 2002an eman zioten Veo TVrekin batera.

Historia
--------

LTd birjaurtiketarako, 2005ean egina, Vocento taldeak ez zuen inolako plan konkreturik beraz kateen gestioa EuroProducciones (Net TV ren akzionista, baita Vocentoren partaidea) taldeari pasa zitzaio. Produktora Madrildarraren estaregia kate generalista bat ateratzea zen vocento taldearen telebista lokalen (Punto TV) edukinekin elikaturik eta Gobernuak emandako beste seinalea musikari dedikaturiko kate batean erabiliko dute Fly Music izena emana.
Gaur egun, Net TV LTDren mux 66ean sintonizatu daiteke, bi katerekin konpartitzen duena Veo TV eta TVEren Teledeporte. Fly Musicek Telecincori emandako mux ean, 68an emititzen du. Baita kable bidezko hornitzaileetan aurki dezakegu (Euskaltel edo Imagenio).
2008ko Otsailaren 13an, Walt Disney Ibericaren akzioen sarrera egiten da publiko eta Interecomoniak handitu egiten du bere parteartzea. Denagatik ere, Vocento akzionista handiena izango da, baina Interecomonia TVk ordezkatu dezake Net TV LTDan

Programazioa
------------

Net TVren programazio gehiena Vocentoren Punto Tv telebistetatik dator. Berau izan zen lehena Espainian Rebelde telesaila emititzen.

* Punto Zaping (Zapping)
* Spotmanía (Zapping)
* KO Clasics (Boxeoa)
* Telenobelak (Rebelde, La esposa virgen, El manantial, Luz María, Soledad)
* Cocina para Dos (Sukaldaritza)
* Telesailak (Lassie, Píxels, Prime Time, En Buena Compañía)
* Dokumentalak
* Marrazki bizidunak (Gaur egun ez du inor emisioan)

Kanpo estekak
-------------

* **(Gaztelaniaz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4891227

 |

* Wd Datuak: Q4891227


| * i
* e
* a
Espainiako telebista kateak |
| --- |
| Kate jeneralistak | La 1 (HD) •  La 2 (HD) •  Antena 3 (HD) •  Cuatro (HD) •  Telecinco (HD) •  laSexta (HD) •  Trece |
| Gaikako kateak | 24 Horas •  Atreseries (bakarrik HD) •  Be Mad TV (bakarrik HD)  •  Boing •  Clan (HD) •  Divinity •  Disney Channel •  DMAX •  DKiss •  Energy •  FDF •  Mega •  Neox •  Nova •  Paramount Network •  Real Madrid TV (bakarrik HD) •  Teledeporte (HD) •  TEN |
| Ordainpeko kateak | Canal+ |
| Antzinako kateak | Canal+ 2 •  Canal Nostalgia •  Cultural·es •  TVE-50 •  TVE HD •  La 10 •  Veo7 •  Marca TV •  Net TV •  SET en Veo •  40 Latino •  CNN+ •  Canal Club •  Telecinco Estrellas •  Telecinco Sport •  Gran Hermano 24h •  Cincoshop •  Tienda en Veo •  Hogar 10 •  Intereconomía •  Nitro •  Xplora •  laSexta2  •  laSexta3 •  LaSiete •  Nueve •  MTV |
**FC Astana-1964** (kazakhera‎z Астана-1964 Футбол Клубы) Kazakhstango futbol talde onenetakoa izan zen, Astana hiriburukoa. Kazakhstango 3 Liga eta 3 Kopa irabazi zituen. Gaur egun 3. mailan jokatzen du.

Historia
--------

Izenak dioen bezala, taldea 1964 urtean sortu zen, hasieran *Dinamo Tselinograd* izenarekin eta 1975ean *Tselinnik Tselinograd* izena hartu zuen.

Sobietar Batasunaren garaian maila apaletan ibili zen, emaitza aipagarri bakarra 1984ean Kazakhstango eskualde txapelketa irabazi zuenekoa du.

1992an Kazakhstanek independentzia lortu eta bertako txapelketak abiatu ziren. Taldea lehen mailan egon arren bere ibilbidea oso ezegonkorra izan zen, horren lekuko hasierako urte hauetan izan zituen izen aldaketak dira, *Tsesna Akmola*, *Tselinnik Akmola*, *FC Astana*. 1999an *Zhenis Astana* izenarekin bere "urrezko aroa iritsi" zen 2000 eta 2005 artean 3 Liga eta 3 Kopa irabazi baitzituen. 2009an kiebra jo zuen eta birfundatu beharra izan zen. Honen erruz hiriburuko bigarren taldea bihurtu zen eta *FC Astana-1964* izena hartu behar izan zuen.

Palmaresa
---------

### Kazakhstanen: 6

* Kazakhstango Liga (3): 2000, 2001, 2006.
* Kazakhstango Kopa (3): 2001, 2002, 2005.

Kanpo estekak
-------------

* **(Errusieraz)** Webgune ofiziala[*Betiko hautsitako esteka*]

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q753004
* Commonscat Multimedia: FC Astana-1964

---

 |

* Wd Datuak: Q753004
* Commonscat Multimedia: FC Astana-1964
Petra hiriaren sarbidea
**Nabateoak** (arabieraz: الأنباط‎ al-ʾAnbāṭ), antzina Itsaso Hilaren inguruan bizi zen herri arabiar bateko kidea. Nabateoek monarkia indartsu bat sortu zuten; Petra hiria izan zen nabateoen erreinuaren hiriburua. K.a. II. eta K.a. I. mendeetan lortu zuten maila gorena, Petra garrantzi handiko hiria baitzen zetaren bidean. Nabateoen ekonomia-jarduera nagusia merkataritza zen. Trajano Erromako enperadorea zenean, Nabatea Erromaren mende geratu ziren, K.a. 106. urtean.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q220594
* Commonscat Multimedia: Nabataeans

---

* **Identifikadoreak**
* GND: 4041013-4
* NKC: ph276816
* **Hiztegiak eta entziklopediak**
* Britannica: url

 |

* Wd Datuak: Q220594
* Commonscat Multimedia: Nabataeans
**F.C. Hansa Rostock** (izen osoa *F.C. Hansa Rostock e.V.*) Alemaniako Rostock hiriko futbol taldea da. Gaur egun hirugarren mailan ari bada ere, 1991ean Ekialdeko Alemaniako Liga eta Kopa irabazi zituen eta Alemania Bateratuko Bundesligan aritu zen ekialdeko bi taldeetako bat izan zen.

Historia
--------

*Sportclub Empor Rostock* taldea 1954ean sortu zen. Garai hortan ordean eskubaloiko atalak indar handiagoa zeukan futbol atalak baino. 1965eko Ekialdeko Alemaniako kirol taldeen berrantolaketaz baliatuz futbolo atalak bere bideari ekin zion, klub berriaren izena *Fußball Club Hansa Rostock* izango zelarik ordutik aurrera. Bigarren mailatan ibili ondoren 80. hamarkadan lehenengo maila egin zuen salto eta Ekialdeko Alemaniako azkenengo liga eta kopa eskuratu zituen 1991ean. Honek Alemania bateratuko Bundesligan sartzea ahalbideratu zion, bigarren gelditu zen Dynamo Dresdenekin batera. 2005ean maila galdu zuen eta 2011tik aurerra 3. mailan ari da jokatzen.

Palmaresa
---------

* Ekialdeko Alemaniako Liga (1): 1991
* Ekialdeko Alemaniako Kopa (1): 1991

Bitxikeria
----------

2002ko abenduaren 1ean jokaturiko partida batean sei atzerritar atera zituen eta seiak suediarrak ziren.

Kanpo estekak
-------------

* **(Alemanez)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q142005
* Commonscat Multimedia: FC Hansa Rostock

---

* **Identifikadoreak**
* WorldCat
* VIAF: 131186823
* GND: 10146090-9

 |

* Wd Datuak: Q142005
* Commonscat Multimedia: FC Hansa Rostock
**FCV Farul Constanța** Errumaniako futbol talde bat da Konstantza hirikoa. 2022-23an Liga irabazi zuen.

Historia
--------

1920. urtean sortu zen *SPM Constanța* izenarekin, Serviciul Porturi Maritime Constanța. Itsasportuko langileek sortu zuten. 1949an *Dezrobirea Constanța* taldearekin bat egin eta *Locomotiva Constanța* bihurtu zen.

1955ean lehen mailara igo zen, urtebeterako. 1957-58 denboraldian *Farul Constanța* izena hartu zuen eta bigarren maila irabaziz lehen mailara itzuli zen. 1964an Balkandarren Kopa jokatzeko sailkapena lortu zuen eta finalera iritsi zen. Rapid Bucurestik garaitu zuen, etxean 3-3 egin eta kanpoan 2-0 galdu baitzuen. 1967an laugarren egin zuen ligan.

2016an taldea desegin zen porrot ekonomikoaren ondorioz. Zaleek *Suporter Spirit Club Farul Constanța* taldea sortu zuten Farulen jarraipena izan zedin. Koloreak eta logoa mantendu zituen, Konstantzako itsasargia eta kaioa hegan. 2021ean Gheorghe Hagi jokalari ezagunaren FC Viitorul Constanța taldearekin bat egin zuen. Gheorghe Hagi bera da taldearen jabea (%89an) eta entrenatzailea.

2022-23an Errumaniako Liga irabazi zuen.

Palmaresa
---------

### Errumanian: 2

* Errumaniako Liga (1): 2022-23.
* Errumaniako Kopa (0): finalista 2005ean.

Kanpo estekak
-------------

* **(Errumanieraz)** Webgune ofiziala
**Larimna** (grezieraz Λάρυμνα, latinez Larymna), antzinatean, Greziako Beozia eskualdeko portu bat izan zen, Zefiso ibaiaren itsasoratzean.

Pausaniasek, Larimna, lokridar opuntiarrena izan zela dio, bere borondatez, Tebasen mende geratu zen arte, ziuraski Epaminondasen garaian, K.a. 371n. Baina, Eszilaxek, hiriari buruz, data honen ondoren idatzi zuena, oraindik lokridar hiri bezala aipatzen du, eta benetan izango zen Kasandro Mazedoniakoak Tebas berreraiki ondoren. K.a. 230ean, jada beoziar hiri bezala deskribatzen da. Orduan, hiriaren goialdeza eta behealdeaz osatua zegoen. Azken honek, Lebadea, Keronea, Orkomeno, Kopais eta beste beoziar hiri batzuentzat portu bezala funtzionatzen zuen.

Bere hondakinak, non harresiak nabarmentzen diren, Bazarakin daude, Zefiso ibaiaren eskumako ertzean, hain zuzen ere, Zefiso ibaia, lurrazpiko kanal batetatik azaleratu ondoren.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4894721
* Commonscat Multimedia: Larymna

---

 |

* Wd Datuak: Q4894721
* Commonscat Multimedia: Larymna
Spartak Estadio Errepublikarra.
**FC Alania Vladikavkaz** (osetieraz Футболон клуб "Алани", errusieraz Футбольный клуб «Алания» Владикавказ) Vladikavkazko futbol talde bat da, Osetiakoa (Errusia). Errusiako Liga bat irabazi zuen 1995ean.

Historia
--------

Sobietar Batasuneko garaian taldeak *Spartak Ordzhonikidze*, azken izen hau baitzuen Vladikavkaz hiriak. 1990an *Spartak Vladikavkaz* izena hartu zuen eta 1995ean *FC Alania Vladikavkaz* (Alania Osetiaren izen historikoa da).

Errusiako Liga hasi zenean bigarren postua eskuratu zuen Moskuko Spartaken atzetik eta 1995ean Liga irabaztea lortu zuen. 2005erarte lehen mailan egon ondoren bigarrenera jeitsi zen. 2006an profesional lizentziekin arazoak izanda mailaz taldea desagertzekotan egon zen baina azken unean hirugarren mailan egokitzea lortu zuen.

2009an berriz lehen mailara igo zen eta 2010an Kopako finala jokatu zuen. CSKA Moskuren aurka 2-1 galdu zuen.

Palmaresa
---------

### Errusiako txapelketak: 1

* Errusiako Liga:
	+ Txapelduna (1): 1995
	+ Bigarrena (2): 1992, 1996
* Errusiako Kopa:
	+ Txapelduna (0)
	+ Finalista (1): 2011

Kanpo estekak
-------------

* **(Errusieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q240438
* Commonscat Multimedia: FC Alania Vladikavkaz

---

 |

* Wd Datuak: Q240438
* Commonscat Multimedia: FC Alania Vladikavkaz
**Finduilas** Tolkienen legendariumeko pertsonaia bat da. Bere istorio laburra Eraztunen Jauna eleberriaren eranskinetan kontatzen da. Dunadan bat da, Dol Amrotheko Adrahil printzearen alaba eta Imrahilen ahizpa, Eguzkiaren Hirugarren Aroko 2950. urtean jaio zena. Tolkienek "edertasun handiko eta bihotz oneko emakume" bezala deskribatzen du.

Beranduago Gondorreko seneskal erregeordea izango zen Denethor II.arekin ezkondu zen Eguzkiaren Hirugarren Aroko 2976. urtean, bi seme izan zituztelarik: Boromir eta Faramir. Gondortarrek berari buruz Minas Tirithen sartuta gainbehera zihoala eta nostalgiarekin hegoalderantz begiratzen zuela zioten, itsasoa eta Dol Amroth zeuden tokia, hiriaren parean zegoen Mordorren itzalak izutu egiten baitzuen. Bere senarra seneskal bihurtu eta lau urtera, ustekabean hil zen eta Denethor are ilun eta isilago bihurtu zen.

Izen bereko beste pertsonaia bat dago Tolkienen legendariumean: Finduilas Nargothrondekoa

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2634487

 |

* Wd Datuak: Q2634487
**Flora Murray** (Murraythwaite, 1869ko maiatzaren 8–1923ko uztailaren 28) Eskozian jaioa, lanbidez medikua izan zen, beraz, lan mundu horretan benetako emakume aitzindaria. Britainiar Inperioko Ordena lortu zuen. Ideologikoki sufragista zen eta Women's Social and Political Union suffragette mugimenduko partaidea izan zen.

Biografia
---------

Flora Murraythwaite-n, Eskozian, jaio zen. Gurasoak John Murray eta Grace Harriet Graham ziren. Londresen Emakumeentzako Medikuntza Eskolan ikasi zuen eta ikasketak Durhameko Unibertsitatea bukatu zituen. 1905an Belgraveko Haur-Ospitalean ofizial-medikua izan zen eta anestesista bezala Chelseako Emakumeentzako Ospitalean lan egin zuen ere bai.

1908an mugimendu sufragistan sartu zen, Millicent Fawcetten Women's Social and Political Union suffragette taldean alegia. Hizlaria izan zen eta manifestazio askotan hartu zuen parte. Militanteen artean mediku gisa aritu zen. Esaterako, Emmeline Pankhurstek eta beste gose grabalariek gose-greba utzi zutenean eta libre gelditu zirenean berak eman zizkien lehenengo sorospenak. Politikoki grebalariei indarrez jatearen aurka hitz egin zuen.

1912an, Louisa Garrett Anderson doktorearekin batera, Haurrentzako Emakumeen Ospitalea sortu zuen. Ospitaleak bi helburu zituen: inguruko haurrei osasun-laguntza ahalbideratzea eta, bestetik, emakume doktore berriei pediatria arloan praktikak egiteko aukera eman.

Lehen Mundu Gerran armadari Frantzian lagundu zion, zerbitzu medikuetan. Berriro ere Louisa Garrett Anderson doktorearekin batera Frantziako armadarako ospitale militarrak Paris eta Wimereuxen sortu zituen. Hasierran Britaniar Armadak bere lana aurrera eramateko baimena ezeztatu bazien, azkenian onartu zuten.

Hesteetako minbizia zuela eta, Londresko ebakuntza egin zioten eta, ondorioz, 1923ko uztailaren 28an hil zen. Bere gorpuzkinak Holy Trinity Churchen, Penn, Buckinghamshiren, lurperatuta daude, Louisa Garrett Andersonen ondoan.

Erreferentziak
--------------

1. ↑
2. ↑
3. ↑

Kanpo estekak
-------------

* **(Ingelesez)**: Emakumea Lehen Mundu Gerran. Emakumeen taldeak Britaniar Armadan.
	+ **(Ingelesez)**: Wellcome Library – Endell Streeteko Ospitale Militarra.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4794074
* Commonscat Multimedia: Flora Murray

---

* **Identifikadoreak**
* WorldCat
* VIAF: 1613842
* GND: 1221167464
* LCCN: n89613206

 |

* Wd Datuak: Q4794074
* Commonscat Multimedia: Flora Murray
**Lehoi orrokarien hilobia**, K.a. VII. mendean datatua dagoen hilobi bat da, etruriarrek eraikia, ziuraski printze edo klase altuko pertsonaiaren batentzat. Etruriarren margoz apainduriko hilobirik antzinakoenatzat hartzen da. Gaur egun, hil monumentuaren kokapena, Lazio Garaia eskualdeari dagokio, Erromako probintzian, izen bereko hiriburutik 17 kilometro ingurura dagoena.

Aurkikuntzaren tokia
--------------------

2006an aurkitu zen, antzinako hiri etruriarra zen Veiiren inguruko zelai batzuetan, Etruriako hiririk garrantzitsuenetako bat izan zena, *tombarolo* bati esker (italieraz, antzinako hilobien lapurra), atxilotua izan ondoren, autoritateei, hilobiaren kokapena eman ziena, honela, bere zigorra txikiagotzeko.

Egitura eta edukia
------------------

* Hilobiak aurrekamera bat du, non, erdi lurperatuta, gerra gurdi bat aurkitu den.
* Margoa hormetan eta sabaian, jarrera oldartsuan dauden lau lehoi eta uretako hegaztiak irudikatzen dituztenak
* Hilobiaren barnean, armak eta bitxiak aurkitu ziren

Bitxikeriak
-----------

Arkeologo italiarrak hilobi honetara gidatu zituen antigoaleko gauzen lapurra, 82 urteko gidari turistiko bat zen.

Ikus, gainera
-------------

* Triklinioko hilobia
* Hipogeo
* Edikulo
* Veiiko Apoloren estatua

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q980529

 |

* Wd Datuak: Q980529
**Larraone** Aralar mendilerroan dagoen mendi bat da. Suhartasunean, Txindokiren oso antzekoa da. Honengandik, Muitzeko labarrak banatzen du.

Irispideak
----------

Larraitzetik, Muitzeko labarra igo behar da, Txindoki eta Larraoneren artean dagoena, Muitzeko langara iritsi arte. Hemendik, eta jada Muitzeko zirkuaren gainaldean, ekialderantz igo behar da, Otola izeneko lepora iritsi arte. Hau, Larraonek Etitzegirekin osatzen du. Hemendik, tarteko lepotxoak igaroz, tontorrera iristen da.

Amezketatik abiatuz gero, Arritzagatik ere posible da Larraoneren tontorrera iristea. Kasu honetan, Ondarreko langara iristean, zuzenean igo behar da Etitzegi leporantz, eta, berehala, Otolarantz pasa. Bien artean geratzen da Etitzegi mendiaren tontorra. Otolatik, Larraone mendiaren tontorrera laster iristen da, arazo handirik gabe.

|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12261918

 |

* Wd Datuak: Q12261918
**Lawrence konderria** (ingelesez: *Lawrence County*) Ohioko konderri bat da, Ameriketako Estatu Batuetan. Hiriburua Ironton da. 2010eko zentsuaren arabera 62.450 biztanle zituen, Lawrence kilometro koadroko azaleran.

Geografia
---------

Lawrence konderriak 1.184,33 kilometro koadro ditu. Horietatik 10,11 ura dira. Beste 1.174,22 lurra dira. Biztanleria dentsitatea 52,73 da.

Demografia
----------

2010eko zentsoan bizi ziren 62.450 pertsonetatik 59.992 txuriak edo hispanoak dira. Horietatik *hispano edo latino* kategorian 445 dira. 1.267 beltzak edo afroamerikarrak. 111 amerikar natiboak ziren eta 3 Hawaii edo Pazifikoko irletako natiboak. 240 asiarrak ziren. *Bestelako arraza bat* kategorian 50 biztanle daude. Bukatzeko euren burua arraza bat baino gehiagotan 787 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q485615
* Commonscat Multimedia: Lawrence County, Ohio

---

* **Identifikadoreak**
* WorldCat
* VIAF: 126676944
* LCCN: n81044863
* **Lekuak**
* OSM: 911271
* TGN: 2001615

 |

* Wd Datuak: Q485615
* Commonscat Multimedia: Lawrence County, Ohio
**Larraineta etxeko garaia** Nafarroa Garaiko Orbaizetan dagoen garai bat da, izen bereko etxearen alboan kokatua, Francisco Antxorena kalean. Nafarroako kultura ondasun izendaturik dago. Estankero etxeko garaia eta Etxegarai etxeko garaia hurbil ditu.

Erantsia duen neurri handiagoko borda batekiko (geroztik eraikia) simetria berezia dauka. Garaiaren behealdea zeharkatzen duen horma, bordaren lerrokatzearen arabera, garaia eraikiz geroztikoa da; halaxe ikus daiteke, alde bateko kofaduraren paldoa integratzerakoan. Eskailera galdua du, atzealdeko fatxadaren bi oinen artean egindako bao batetik sartzen baita gaur egun garaira.. 2014ean zaharberritu zen, Vianako Printzea Erakundearen ekimenez.

Ikus gainera
------------

* Euskal Herriko garaiak
* Nafarroako kultura ondasunak

Erreferentziak
--------------

1. ↑  Garaiak. Aezkoa Ibarra, aezkoa.net
2. ↑  Finaliza la restauración del hórreo de Casa Larrañeta de Orbaizeta. 2014ko azaroaren 28a. Navarra.es **(Gaztelaniaz)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20492277
* Commonscat Multimedia: Casa Larrañeta (Orbaiceta)

---

* **Ondare historikoa**
* BIC: RI-51-0008234

 |

* Wd Datuak: Q20492277
* Commonscat Multimedia: Casa Larrañeta (Orbaiceta)


|  |  |
| --- | --- |
|  | Euskarazko Wikipedian bada atari bat, gai hau duena:**Nafarroa** |
**Larrara** gaur egun Arabako Dulantziko udalaren barruan dagoen herri hustua da. **Laraharia** eta **Larrahara** izenak dokumentatuak izan dira. Egun Larrara toponimoa erabiltzen da.

Historia
--------

Ez dira datu asko ezagutzen. Aspalditik dokumentatua dago. Ezagutzen den lehen aipamena Donemiliagako goldean da, 1025 urtean. 1337ko urriaren 20an biztanle guztiak Dulantzira joan ziren, herria hustuta geldituz.

Aztarnategia
------------

Eusko Jaurlaritzaren arabera Balizko Arkeologia Gunea bezala katalogatuta dago. 2014an lehenengo lanak egin ziren eta tokian eraikin batzuen aztarnak aurkitu zituzten, tartean Larrarako Andra Maria elizarenak.

Erreferentziak
--------------

1. ↑  López de Guereñu Galarraga, Gerardo (1989) [1957]. «Mortuorios o despoblados». *Toponimia alavesa seguido de Mortuorios o despoblados y Pueblos alaveses. Onomasticon Vasconiae 5*. Bartzelona-Bilbo: ALSOGRAF, Euskaltzaindia, 558-559 or. ISBN 8485479483.
2. ↑
3. ↑
4. ↑
5. ↑

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q56128176

 |

* Wd Datuak: Q56128176
**Lawrence konderria** (ingelesez: *Lawrence County*) Kentuckyko konderri bat da, Ameriketako Estatu Batuetan. Hiriburua Louisa da. 2010eko zentsuaren arabera 15.860 biztanle zituen, Lawrence kilometro koadroko azaleran.

Geografia
---------

Lawrence konderriak 1.087,97 kilometro koadro ditu. Horietatik 11,58 ura dira. Beste 1.076,39 lurra dira. Biztanleria dentsitatea 14,58 da.

Demografia
----------

2010eko zentsoan bizi ziren 15.860 pertsonetatik 15.659 txuriak edo hispanoak dira. Horietatik *hispano edo latino* kategorian 77 dira. 32 beltzak edo afroamerikarrak. 17 amerikar natiboak ziren eta 1 Hawaii edo Pazifikoko irletako natiboak. 26 asiarrak ziren. *Bestelako arraza bat* kategorian 2 biztanle daude. Bukatzeko euren burua arraza bat baino gehiagotan 123 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q502715
* Commonscat Multimedia: Lawrence County, Kentucky

---

* **Identifikadoreak**
* WorldCat
* VIAF: 137191684
* LCCN: n79026838
* NARA: 10038959
* **Lekuak**
* OSM: 1846543
* TGN: 2000809

 |

* Wd Datuak: Q502715
* Commonscat Multimedia: Lawrence County, Kentucky
**Larrasoañako monasterioa** (beste izenak: *San Agustin*, *Santa Maria*) Nafarroa Garaiko Esteribar udalerriko Larrasoaña kontzejuan dagoen monasterio zahar bat da.

Bertatik Nafar Bidea igarotzen da.

Kokapena
--------

Monasterioa gaur egungo elizaren inguruan zegoen, eta elizak berraprobetxatutako zenbait aztarna geratzen dira, dorre gotikoa kasu.

Historia
--------

Monasterioa, lehen aldiz, 1057an dokumentatua agertzen da, Aznar abadeak zuzendua, nori, Antso IV.a Gartzeitz erregeak, 1072an, bere alaba Urrakaren hezkuntza agindu zion, eta "per opus creandam meam filiam" behi batzuk eman zizkion. Hauek itzulita, erregeak, 1075eko ekainak 18an, inozotasun gutuna eman zion monasterioari, eta abadeari, nahi zuenari emateko baimena eman zion. 1087an Larrasoaña Leireren agindupean zegoen, Lope Osandoizek Elkanoren ohorea eman zuenean eta Aznar abadeak Larrasoaña "Leireko Jainkoaren eta San Salbatoreren" alde laga zuenean.

Erreferentziak
--------------

* Monasterios y monasteriolos en los obispados de Pamplona y Aragón en siglo XI. Antonio Duran Gudiol.

Ikus, gainera
-------------

* Larrasoaña

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q108443050

 |

* Wd Datuak: Q108443050
**Florent Van Aubel**, (Gent, Belgika, 1991ko urriaren 25a), belar-hockeyan lehiatzen den kirolari belgikarra da.

Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.

Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2016 | Rio de Janeiro Brasil Brasil | 02 !2. lekua, zilarrezko domina | Gizonezkoa.
  |
| 2020 | Tokio Japonia Japonia | 01 !1. postua, urrezko domina | Gizonezkoa.
  |
|

Erreferentziak
--------------

1. ↑  «Floren Van Aubel» *olympedia.org* **(Ingelesez)**
2. ↑  «Florent Van Aubel» FIH **(Ingelesez)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1988411

 |

* Wd Datuak: Q1988411
**Felisa Ventura Irigoien** (Eibar, Gipuzkoa, 1902ko maiatzaren 18a – ib. 1959) erizaina, emagina eta jaioterriko udal-praktikantea izan zen.

Biografia
---------

Saturnino Ventura Erro eta Rufina Irigoien Ezkurdia ziren bere gurasoak. Valladolideko Medikuntza fakultatean Erizaintza ikasketak burutu zituen, titulua 1923 urtean eskuratuz. Hurrengo urtean, Unibertsitate berean, Obstetrizia sailean, laguntzaile aritu zen. Hantxe esan zioten emagina izateko dohain handiak zituela, eta ez zuen baztertu lan esparru hori.

1925ean, ikasketak amaituta, 23 urteko Felisa gazte bat eta besapean "Erditze normaletan artatzeko praktikante baimendu" tituluarekin, Eibarrera itzuli eta *Nuestra Señora de Arrate* Klinikan praktikante lanpostua onartu zuen. Bertan jaioberriei munduratzen laguntzeaz gain, beste zeregin batzuk zituen: laborategiko analisiak, erradiografiak, erradioterapia saioak, ebakuntzak…

Bere sasoian tuberkulosia gaixotasun larria zen, kasu askotan heriotzara artekoa. Eibarren bereziki, industriagintza sektoreari hain lotua egonik, sentsibilitate berezia zegoen gaitzarekiko eta herritarrengan, batez ere langileengan sortzen zituen osasun ondorioetan. 1910ean tuberkulosoen zainketarako pabiloi bat zabaldu zen Legarre auzoan, urte gutxitan txiki geratu zena eta 1927an ospitale bat martxan jartzeko proiektua egin zen. 1930 urtean inauguratu zen, Ziriako Agirre sendagilea bertako sendagile izendatuta. Urte bete lehenagotik udal-praktikante plaza lortuta, Felisak erietxean ere kargu bera izan zuen, Ziriako Agirreren lantaldean arituz.

1938an, udal langile batzuen kontrako salaketa jarri zen, tartean Felisa, eta prozesu judizial bat abiatu zen. Leporatzen zitzaien "desafección al glorioso alzamiento nacional", hau da, Bigarren Errepublikako gobernuaren kontrako estatu kolpearen aldeko jarrerarik ez erakustea. Lau urtez egon zen medikuntza alorrean aritu ezinik eta bi urte zerrendetatik ezabatuta. 1943an itzuli zen bere ohiko jardueretara. Felisa Ventura 30 urte baino gehiago aritu zen Eibarko udal-praktikante eta emagin bezala.

Erreferentziak
--------------

1. 1 2 3 4    «Felisa Ventura Irigoyen — Eibarko Kultura Ondarea - Egoibarra.eus» *egoibarra.eus* (Noiz kontsultatua: 2022-09-30).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q114336507

 |

* Wd Datuak: Q114336507
**Florence konderria** (ingelesez: *Florence County*) Wisconsinko konderri bat da, Ameriketako Estatu Batuetan. Hiriburua Florence (CDP) da. 2010eko zentsuaren arabera 4.423 biztanle zituen, Florence kilometro koadroko azaleran.

Geografia
---------

Florence konderriak 1.288,58 kilometro koadro ditu. Horietatik 24,16 ura dira. Beste 1.264,42 lurra dira. Biztanleria dentsitatea 3,43 da.

Demografia
----------

2010eko zentsoan bizi ziren 4.423 pertsonetatik 4.324 txuriak edo hispanoak dira. Horietatik *hispano edo latino* kategorian 37 dira. 10 beltzak edo afroamerikarrak. 30 amerikar natiboak ziren eta 1 Hawaii edo Pazifikoko irletako natiboak. 13 asiarrak ziren. *Bestelako arraza bat* kategorian 0 biztanle daude. Bukatzeko euren burua arraza bat baino gehiagotan 45 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q501989
* Commonscat Multimedia: Florence County, Wisconsin

---

* **Identifikadoreak**
* WorldCat
* VIAF: 143080398
* LCCN: n81119887
* **Lekuak**
* OSM: 536034
* TGN: 2002321

 |

* Wd Datuak: Q501989
* Commonscat Multimedia: Florence County, Wisconsin
**Felipe Ochagavía Eguiguren** (1993ko irailaren 9a) atezain gisa jokatu zuen erretiratutako futbolari txiletarra da.

Karrera
-------

### Gazte ibilbidea

Ochagavía Txileko Primera Divisióneko O'Higgins klubean hasi zuen bere ibilbidea. Kategoria azpiko klubetik senior taldera igaro zen.

### O'Higgins

Ochagavíak 2013-14ko Apertura irabazi zuen O'Higginsekin. Txapelketan, ez zuen partidarik jokatu. 

2014an, Txileko Superkopa irabazi zuen Deportes Iquiqueren aurka. Partidu horretan, bigarren atezain gisa aulkian egon zen. 

Klubarekin 2014ko Libertadores Kopan parte hartu zuen, non Deportivo Cali, Cerro Porteño eta Lanús izan zituzten aurkari, hirugarren izan zen eta multzoen fasean kanporatuta.

Erreferentziak
--------------

1. ↑    *El cielo se tiñó de celeste: ¡O'Higgins campeón!.* .
2. ↑    *O'higgins Ganó la Supercopa al Vencer a Deportes Iquique.* .
3. ↑    *O'Higgins se quedó en blanco con Lanús y fue eliminado de la Copa Libertadores.* .

Kanpo estekak
-------------

* Ochagavía Futbol Lineupsen
* **(Ingelesez)** Felipe Ochagavía, *Soccerway* webgunean

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5858339

 |

* Wd Datuak: Q5858339
**FC Differdange 03** Luxenburgoko futbol taldea da, Differdange hirikoa. Bi talderen baturatik sortu zen 2003an eta dagoeneko hiru aldiz irabazi du Luxenburgoko kopa.

Historia
--------

### FA Red Boys Differdange

Luxenburgon sorturiko bigarren taldea izan zen, 1907an hain zuzen ere. Hasieran maila apalean hasi zen, 1919an liga eratu zenean esate baterako bigarren mailan ezarri zuten, baina berehala iritsi zen bere urrzko aroa izan ere 1923 eta 1936 artean 5 liga eta 8 kopa eskuratu baitzituen. 50. hamarkadan kopa berri batzuk irabazi zituen eta 1979an denboraldi bikaina burutu zuen liga eta kopa irabaziz. Azken titulua 1985eko kopa du.

* Liga (6): 1923, 1926, 1931, 1932, 1933, 1979.
* Kopa (15): 1925, 1926, 1927, 1929, 1930, 1931, 1934, 1936, 1952, 1953, 1958, 1972, 1979, 1982, 1985.

### AS Differdange

Red Boys baino talde apalagoa izan da beti. 1990ean kopa finalera iritsi zen eta 3-3 berdindu ondoren bigarren partidan Swift Hesperange taldeak 7-1 emaitzaz garaitu zuen.

* Kopa (0): 1990ean finalista.

### FC Differdange 03

*FA Red Boys Differdange* eta *AS Differdange* taldeek bat egitea erabaki zuten 2003an. Garai hartan Red Boys lehen mailako azken postuetan zegoen eta AS Differdenge hirugarren mailan. Red Boys talde handia izandakoa zen, oraindik ere Kopa garaipen gehien dituen taldea baita. Ordutik lau kopa lortu ditu eta hiru aldiz izan da Ligako bigarrena, 2017an txapeldunarekin puntutan berdinduta gainera..

* Liga (0): 2009, 2015 eta 2017an bigarren.
* Kopa (5): 2010, 2011, 2014, 2015, 2023.

Palmaresa guztira
-----------------

### Luxenburgon: 32

* Liga (6):
	+ FA Red Boys Differdange (6): 1923, 1926, 1931, 1932, 1933, 1979.
* Kopa (19):
	+ FA Red Boys Differdange (15): 1925, 1926, 1927, 1929, 1930, 1931, 1934, 1936, 1952, 1953, 1958, 1972, 1979, 1982, 1985.
	+ FC Differdange 03 (5): 2010, 2011, 2014, 2015, 2023.

Kanpo estekak
-------------

* **(Frantsesez)** webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q591339
* Commonscat Multimedia: FC Differdange 03

---

 |

* Wd Datuak: Q591339
* Commonscat Multimedia: FC Differdange 03
**Liberty konderria** (ingelesez: *Liberty County*) Georgiako konderri bat da, Ameriketako Estatu Batuetan. Hiriburua Hinesville da. 2010eko zentsuaren arabera 63.453 biztanle zituen, Liberty kilometro koadroko azaleran.

Geografia
---------

Liberty konderriak 1.560,54 kilometro koadro ditu. Horietatik 291,96 ura dira. Beste 1.268,58 lurra dira. Biztanleria dentsitatea 0,02 da.

Demografia
----------

2010eko zentsoan bizi ziren 63.453 pertsonetatik 33.244 txuriak edo hispanoak dira. Horietatik *hispano edo latino* kategorian 6.159 dira. 26.018 beltzak edo afroamerikarrak. 287 amerikar natiboak ziren eta 364 Hawaii edo Pazifikoko irletako natiboak. 1.182 asiarrak ziren. *Bestelako arraza bat* kategorian 142 biztanle daude. Bukatzeko euren burua arraza bat baino gehiagotan 2.216 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q487692
* Commonscat Multimedia: Liberty County, Georgia

---

* **Identifikadoreak**
* WorldCat
* VIAF: 126659773
* LCCN: n79113018
* NARA: 10039287
* SUDOC: 121995038
* **Lekuak**
* OSM: 1073868
* TGN: 2000380

 |

* Wd Datuak: Q487692
* Commonscat Multimedia: Liberty County, Georgia
**FC Dacia Chişinău** Moldaviako futbol taldea da, Chisinau hiriburukoa. Moldaviako Liga bakarra irabazi zuen arren puntako taldea bihurtu zen. 2018an ordea taldea desegin zen.

Historia
--------

1999an sortu eta bigarren mailan hasi zen baina lehenengo urtean honezkero lehen mailara igotzea lortu zuen. 2008 eta 2009an bigarren postuan gelditu ondoren 2011 urtean Liga irabazi zuen, bai eta superkopa ere.

2015 urtean bigarren egin du baina lehen hiru taldeak berdinduta gelditu dira eta golen arteko diferentzia ere lehen bien artean berdina izan da. Ligan FC Milsamik 3-0 irabazia zion Orhein eta Dacia 2-0 nagusitu zen Chisinaun, beraz Milsami izan da txapelduna. Kopan finalera iritsi da baina luzapenean sarturiko gol batek saririk gabe utzi du.

2016 eta 2017an Liga irabaztear egon zen baina Sheriff Tiraspolekin puntutan berdinduta amaitu zuen urte bietan, eta "urrezko partidak" erabaki zuen txapelduna. 2016an 1-0 emaitzaz galdu zuen, 2017an penalti jaurtiketek utzi zuten txapelketarik gabe.

2018ko martxoan taldeak desegingo zela iragarri zuen.

Palmaresa
---------

### Moldavian: 2

* Moldaviako Liga:
	+ Irabazi (1): 2011.
	+ Bigarrena (7): 2008, 2009, 2012, 2013, 2015, 2016, 2017.
* Moldaviako Kopa:
	+ Txapelduna (0).
	+ Finalista (4): 2005, 2009, 2010, 2015.
* Moldaviako Superkopa (1): 2011.

Kanpo estekak
-------------

* **(Errumanieraz)****(Errusieraz)****(Ingelesez)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q635644
* Commonscat Multimedia: FC Dacia Chișinău

---

 |

* Wd Datuak: Q635644
* Commonscat Multimedia: FC Dacia Chișinău
Okzitaniar iraultzaile ezkertiarrek erabiltzen duten bandera.
**Libertat! - Esquèrra Revolucionària d' Occitània** (euskaraz, *Askatasuna! - Okzitaniar ezker iraultzailea*) 2009an sortutako mugimendu politikoa da eta haren ekintza-eremua Okzitaniako eskualde historikoa da, Frantzia, Italia, Espainia eta Monako estatuetan kokatuta dagoena. Libertat! hainbat talde politiko ezkertiar ete okzitaniar nazionalisten batasunerako deidarraren ondorioa da. 2009ko irailean, Anaram Au Patac, Hartèra, Combat d'Òc eta kide-egiterik gabeko militante nazionalistak.

Ideologia
---------

*Libertat!* justizia sozialaren alde, kultura okzitaniarraren onarpenaren alde, okzitanieraren aintzatespenaren alde, herrien autodeterminazioaren alde, herrien arteko anaitasunaren eta elkartasunaren alde, sozialismoaren alde, baztertzearen aurka (arrazista, faxista, falokrata, etc.) eta kapitalismoaren alternatiba den gizarte baten eraikitzearen alde, beste batzuen artean.

*Libertat!* lekuko taldeetan egituratzen da, zonalde okzitaniarraren geografia hizkuntzalaritzaren eta kulturalaren arabera. Beraz, gaurko egunaraino, zazpi sekzio daude, Auvernian, Akitanian, Carcinen, Bordeleko Iparraldean, Kaskoinian, Tolosan, Lengadòcen, Proventzan eta Aran haranean.

*"Vivre et décider au Pays", "De retraite en retraite, une vie de défaites", "Libertat per la lenga, per lo pais"*, etab. haien lelo nagusiak dira.

Ekintzak
--------

* Jaialdi baten bigarren edizioaren antolaketa, *Festenal Montcuc liure* (Montcuq askea Jaialdia, euskaraz) 2011ko ekainaren 25 eta 26 egunetan.
* Bihilabetekari baten burutzea: *Libertat! la revista de l'Occitania qui bolèga*.
* *La Tor deu Borrèu* lekuko elkartearen kudeaketa, Pauen, Hédas barrutian.
* Kontzertuen antolatzea, jatordu solidarioak, eztabaidak, zabalkunde dokumentalak.

Partaidetza hauteskundeetan
---------------------------

*Libertat!* alderdiak 2011ko Pirinio Atlantikoetako hauteskunde kantonaletan parte hartu zuen, Arzac Kantonean. Mugimenduak emandako botuen % 3,25 lortu du.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3237775

 |

* Wd Datuak: Q3237775
Lassiter kostaldearen kokapena.
**Lassiter kostaldea** (ingelesez **Lassiter Coast**) Mackintosh lurmuturra, Black kostaldearekin muga dena, eta Orville kostaldearekin muga den Bowman penintsulako hego muturrean dagoen Adams lurmuturraren artean, Palmer Lurraldean, Weddell itsasoan daogen penintsula antartikoaren hegoekialdeko kostalde zatia da. Antartandeek Lassiter kostaldea English kostaldetik banatzen dute, penintsula antartikoaren mendebaldeko zatian dagoena.

Lassiter kostaldearen iparraldeko zatia Ameriketako Estatu Batuetako Antatika Zerbitzuko kideek aurkitu zuten, nortzuk airetik argazkitu zuten 1940ko abenduak 30ean. Ronne Antartikar Ikerketa Espedizioak, Finne Ronne fragata kapitainak zuzendua, kostaldea airetik argazkitu zuen 1947an. Ronnek eta British Antarctic Surveyk elkarrekin kartografiatu zuten. Lassiter kostaldeak bere izena Ameriketako Estatu Batuetako Aire Armadako pilotua zen James W. Lassitergatik jaso zuen, aire esplorazioko progamaren arduraduna izan zena.

Lassiter kostaldean New Bedford, Howkins eta Keller badiak daude.

Lurralde aldarrikapenak
-----------------------

Argentinak Lassiter kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Aldarrikapen hauek Itun Antartikoaren baldintzek mugatzen dituzte.

Herrialde aldarrikatzaileen izendapenak:

* Argentinak *costa Lassiter* deitzen du.
* Txilek *Costa Lassiter*
* Erresuma Batuak *Lassiter coast*

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2983466
* **Identifikadoreak**
* WorldCat
* VIAF: 237027895
* LCCN: sh88007766

 |

* Wd Datuak: Q2983466
***Ez naiz inoiz Dublinen egon*** Markos Goikoleak idatzitako antzerki-obra da. 2023an estreinatu zen Donostiako Antzoki zaharrean.

Antzerkigintza Berriak programaren bidez hasi zen Markos Goikolea bere lehenengo obra eszeniko luzea izan zen honen gidoia osatzen. Bost hilabeteko epea izan zuen testua garatzeko, eta arte eszenikoetako profesionalen gidaritzapean egin zuen lan. Gabilondok ere parte hartu zuen prozesu horretan, eta hala izan zuen zuzendariak Goikolearen obraren berri: «Laborategian sortu den testu bat da, oso gertutik bizi izan dut, eta asko gustatu zitzaidan zertaz hitz egiten zuen, nola zegoen josita eta idatzita...».

Era berean, lehenengoz aritu da Gabilondo aldi berean aktore eta zuzendari lanetan, eta pozik dago emaitzarekin: «Erabakia hartu arte ibili nintzen bueltaka, sekula ez nuen horrelakorik egin, baina oso esperientzia polita izan da».

Sinopsia
--------

Amesti familia Eguberri gaua ospatzeko bildu da, baina aurtengoa berezia da. Elena, hiru urtez ikusi ez duten alaba gaztea, Londresetik itzuli da azkenean. Baina ez dator bakarrik, Cindyrekin dator, bere neska-lagun irlandarrarekin. Denak daude desiratzen irlandarra ezagutzeko, baina inork ez du espero Cindy pertsonai ikusezin bat izatea, familia honen oreka hankaz gora jarriko duen Elenaren fantasia bat. Atetik sartzen den momentuan, pertsona bitxi hau onartu ala ez erabaki beharko dute. Gau zoro honetan zehar bakoitzak bere fantasia eta miseriak erakutsiko ditu, hemen ez baita inor libratzen. Eta elkar onartzeko zailtasunak izan arren, denak gauza berdinaren bila dabiltzala ikusiko dugu; bizitzen lagunduko dien ilusio baten bila.

Taldea
------

* Egilea: Markos Goikolea.
* Aktoreak: Mireia Gabilondo, Aitziber Garmendia, Iñigo Aranburu, Iñigo Azpitarte
* Zuzendaritza: Mireia Gabilondo
* Zuzendaritza laguntzaile: Sara Cozar.
* Eszenografia: Fernando Bernués
* Jantzitegia: Ana Turrillas.

Erreferentziak
--------------

1. 1 2 3    Enzunza Mallona, Olatz. «Familiako oreka, hankaz gora» *Berria* (Noiz kontsultatua: 2023-01-07).
2. ↑    «Ez naiz inoiz Dublinen egon» *www.donostiakultura.eus* (Noiz kontsultatua: 2023-01-07).

Ikus, gainera
-------------

* Mireia Gabilondo

Kanpo estekak
-------------

* 'Ez naiz inoiz Dublinen egon' antzezlana. Donostia Kultura, 2022-01-06
* 'Ez naiz inoiz Dublinen egon' antzezlana. Arriaga Antzokia, 2022-01-10

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q116053285

 |

* Wd Datuak: Q116053285
**Les Grandes Tables du Monde** (euskaraz: «Munduko mahai handiak») 1954an sortutako oso gastronomo ospetsuen elkartea da. Bere historian izen desberdinak izan ditu. Urtero sariak banatzen dituzte.

Historia
--------

1954an, sei lagun zaharberritzaile frantsesek "Traditions et Qualité" elkartea sortu zuten, gastronomiaren bikaintasunaren balioak aldarrikatzeko: Jean Barnagaud (Prunier jatetxea), André Vrinat (Taillevent), Claude Terrail (La Tour d 'Argent), Raymond Oliver (Le Grand Véfour), René Lasserre (Lasserre) eta Louis Vaudable (Maxim's).

1956an, 19 enpresa kidez osatutako zerrenda batekin, elkarteak bere lehen gida argitaratu zuen. 1959an, Jean Cocteauk Raymond Oliverren Le Grand Véfourren mahai-oihal baten gainean oilar bat marraztu zuen, eta 1954an sortutako "Traditions et Qualité" elkartearen logotipoa diseinatzeko marrazki hori erabili zuten. 1990ean, elkartea "Les Grandes Tables du Monde" izenera aldatu zen. Heiner Finkbeiner Zuzendaritza Batzordeko kidea izan da 2002. urteaz geroztik.

Partaideak
----------

Gaur egun, 178 jatetxe dira, 23 herrialdetan. Elkarterako onarpen-irizpideak honako hauek dira:

* Bikaintasuna sukaldaritzan, amore eman gabe.
* Aparteko abegi ona.
* Ingurune gastronomiko paregabea

Presidenteak
------------

* 1974: Jean-Pierre Haeberlin
* 1996: Jean-Claude Vrinat
* 2001: Marc Haeberlin
* 2014: David Sinapian

Erreferentziak
--------------

1. ↑
2. ↑

Kanpo estekak
-------------

* **(Ingelesez)****(Gaztelaniaz)**:Elkartearen webgune ofiziala.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q10559641

 |

* Wd Datuak: Q10559641
**Lassen konderria** (ingelesez: *Lassen County*) Kaliforniako konderri bat da, Ameriketako Estatu Batuetan. Hiriburua Susanville da. 2010eko zentsuaren arabera 34.895 biztanle zituen, Lassen kilometro koadroko azaleran.

Geografia
---------

Lassen konderriak 12.225,05 kilometro koadro ditu. Horietatik 463,44 ura dira. Beste 11.761,61 lurra dira. Biztanleria dentsitatea 0,35 da.

Demografia
----------

2010eko zentsoan bizi ziren 34.895 pertsonetatik 29.387 txuriak edo hispanoak dira. Horietatik *hispano edo latino* kategorian 6.117 dira. 2.790 beltzak edo afroamerikarrak. 999 amerikar natiboak ziren eta 163 Hawaii edo Pazifikoko irletako natiboak. 337 asiarrak ziren. *Bestelako arraza bat* kategorian 363 biztanle daude. Bukatzeko euren burua arraza bat baino gehiagotan 856 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q156340
* Commonscat Multimedia: Lassen County, California

---

* **Identifikadoreak**
* WorldCat
* VIAF: 137215130
* ISNI: 0000 0004 0381 7155
* LCCN: n81048163
* NARA: 10038477
* **Lekuak**
* OSM: 396469
* TGN: 2000184

 |

* Wd Datuak: Q156340
* Commonscat Multimedia: Lassen County, California
Jokalariak gola ospatzen.
Red Bull Salzburgen aurkako partida.
**FC Wacker Innsbruck** (izen osoa *Fußballclub Wacker Innsbruck*) Austriako futbol talde onenetakoa da, Tirol eskualdeko Innsbruck hiriburukoa. 10 liga eta 7 kopa eskuratu ditu, bai eta 2 Mitropa Kopa ere. "Wacker" izenak "ausarta" esan nahi du alemanieraz.

Historia
--------

### FC Wacker Innsbruck

FC Wacker Innsbruck taldea 1915ean sortu zen eta hasieratik kolore berde eta beltza izan zituen. 1964 urtean egin zuen debuta lehen mailan eta 70. hamarkada bikaina burutu zuen, bost liga eta bost kopa irabaziz. 1986an diru arazoak zirela eta talde berria sortu zen, FC Swarovski Tirol, 1992 arte iraungo zuena. 1993an berriz hasierako izena hartu zuen urte beterako eta Austriako kopa irabazi zuen urte hartan.

* Bundesliga (5): 1971, 1972, 1973, 1975, 1977.
* Kopa (6): 1970, 1973, 1975, 1978, 1979, 1993.

### FC Swarovski Tirol

FC Wacker Innsbruck taldearen lizentzia hartu zuen eta sei urte baino iraun ez zuen arren, 1986 eta 1992 artean, Ernst Happel entrenatzailearen eskutik tituluak irabazi zituen. 1992an berriz ere hasierako izena hartu zuen baina 1993an talde berria sortu zen.

* Bundesliga (2): 1989, 1990.
* Kopa (1): 1989.

### FC Tirol Innsbruck

FC Wacker Innsbruck taldearen lizentzia hartu zuen honek ere eta 1993 eta 2002 artean lehen mailan aritu zen. Hiru liga txapelketa irabazi zituen baina 2002 urte horretan porrot egin zuen eta bere ibilia bukatu zen.

* Bundesliga (3): 2000, 2001, 2002.
* Kopa (0): finalista 2001ean.

### FC Wacker Innsbruck (berria)

2003an talde berria sortu zen, hasierako izena eta koloreak hartu zituena. Hala ere feerazioak ez dio uzten aurreko taldeen emaitzak beretzat hartzen. 2004an igo zen lehen mailara eta bertan aritu da ordutik 2008-09 eta 2009-10 denboraldietan ezik. Ez du oraindik titulurik irabazi eta 2014an maila galdu zuenez orain bigarren mailan jokatzen ari da.

Palmaresa
---------

### Austrian: 17

* Bundesliga (10):
	+ Wacker Innsbruck (5): 1971, 1972, 1973, 1975, 1977.
	+ Swarovski Tirol (2): 1989, 1990.
	+ FC Tirol Innsbruck (3): 2000, 2001, 2002.
* Kopa (7):
	+ Wacker Innsbruck (6): 1970, 1973, 1975, 1978, 1979, 1993.
	+ Swarovski Tirol (1): 1989.

### Nazio artean: 2

#### Mitropa Kopa

* Txapelduna (2):
	+ Wacker Innsbruck (2): 1975, 1976

Kanpo estekak
-------------

* **(Alemanez)** webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q261813
* Commonscat Multimedia: FC Wacker Innsbruck

---

* **Identifikadoreak**
* WorldCat
* VIAF: 141694050
* GND: 10344044-6

 |

* Wd Datuak: Q261813
* Commonscat Multimedia: FC Wacker Innsbruck
2005ean Bagdaden Irakeko poliziak aurkitutako lehergailu inprobisatu batzuk.
**Lehergailu inprobisatu** bat gerra ez-ohikoan edo gerra asimetrikoan maiz erabiltzen den lehergailu bat da, komandoek, gerrillariek eta talde terroristek erabilia. Maiz, bidean ezartzen dira, helburua igaro behar denean eztanda egin dezan. 

Inprobisatutako lehergailuak diseinu, mekanismo detonatzaile eta lehergailu-mota desberdinekin egiten dira, eta horrek are arriskutsuago bihurtzen ditu, detektatzen badira eta desmuntatu behar badira. Detekzioa are gehiago zailtzeko, maiz plastikozko bidoiekin egiten dira, barruan lehergailua jarrita eta metraila gehituta. Beste batzuetan obusak edo lehertu gabeko bonba arruntak dira, detonatzaile bat gehituta.

Urrutiko kontrol bidez aktibatutako detonagailua, izpi infragorriak, mintz-konmutadorea duen mekanismo tenporizadorea (mikrouhin-labe motakoa) edo malgukiak izan ditzakete. Kasu batzuetan, zenbait gailu muntatuta egoten dira kate-leherketa bat lortzeko, adibidez, konboi edo tren bati eraso egitean.

Ikus, gainera
-------------

* Infernuko makina

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1249453
* Commonscat Multimedia: Improvised explosive devices

---

* **Identifikadoreak**
* LCCN: sh2009008494
* **Hiztegiak eta entziklopediak**
* Britannica: url

 |

* Wd Datuak: Q1249453
* Commonscat Multimedia: Improvised explosive devices